
DISSERTATIO  MEDICO-CHIRURGICA 


IN  AUGURALIS, 


DE 


IIS  MEMBRANAE  MUCOSJE  LARYNGIS 
MORBIS  QUI  RESPIRATIONEM  IMPE- 
DIUNT, ET  DE  BRONCHOTOMIA, 

QUffiDAM  COMPLECTENS. 


Tam  angustum  est  per  superiorem  partem  laryn- 
gis naturale  iter,  ut,  ubi  id  ulla  causa  impeditur, 
molestissima  atque  periculosissima  mala  se  osten- 
dunt ; quo  fit  ut  hujusmodi  casus  summam  curam 
studiumque  medicorum  desiderant.  Hi  autem 
saepissime  in  hominibus  provectioris  aetatis  oc- 
currunt, neque  saepe  ad  tracheam  extenduntur ; 
dum,  e contrario,  in  pueris,  affectiones  laryngis 

fere  omnino  et  tracheam  afficiunt ; ita  ut  perdiffi- 
cile est  dictu  quae  pars  primo  affecta  fuit.  Quin- 
etiam  in  pueris,  inflammationes  harum  partium 
ad  lymphae  coagulabilis  effusionem  saepissime  pro- 
cedere solent,  in  adultis  autem  rarissime.  Ea  in 
harum  inflammationum  curatione  summi  momenti 
sunt.  In  hac  dissertatione  autem  de  Membranae 
Mucosae,  subjacentisque  texturae  cellulosae,  vitiis 
solum  disserere  in  animo  est ; ut  quae  praecipue 
Respirationem  impediant,  quaeque,  in  aliarum 
texturarum  malis,  maxima  ex  parte  plus  minusve 
implicentur. 

I.  DE  LARYNGITIDE  ACUTA. 

i 

Laryngitis  in  acuta  sua  forma  non  est  fre- 
quens, diuque  cum  Cynanche  Tracheali  confun- 
debatur. Bene  descripta  est  primum  anno  1809 
a Doctore  Baillie,  qui  tria  ejus  exempla,  om- 
nia autem  mortifera,  tunc  protulit ; multaque  alia 

postea  ah  aliis  prolata  sunt. 

Incipit  autem  Laryngitis  acuta  a respirationis, 
interdum  deglutitionis,  difficultate,  cum  rauci- 
tate, insuavive  sono  vocis,  et  siccitatis  in  parte 

sensu  quae,  frequentem  tussim,  et  plus  minusve 
febris,  movet.  Accessiones  irregulares  difficulta- 
tis respirationis  succedunt.  Ut  procedit  morbus 
vox  admodum  acuta  fit,  vel  solum  susurrare  aeger 
potest,  idemque  perpetuo  metu  strangulationis 
vexatur.  Respiratio  postea  conatus  ingentes  pos- 
tulat, pectusque  vehementer  agitatur ; tumet  fa- 
cies, et  oculi  protruduntur.  Saepissime,  ubi  de- 
glutire  cupit  homo,  vel  etiam  ubi  loquitur,  validi 
spasmi  musculorum  glottidis  accedunt.  Haud 
raro  tumor  dolorque  (ubi  pressa  est)  cartilaginis 
thyroideae  sunt.  Ea  denique  assidue  sursum  et 
deorsum  per  accessiones  spirandi  difficultatis  mo- 
vetur. Interdum  in  provectiore  gradu  ingens 
proclivitas  ad  dormiendum  supervenit,  cui  si  aeger 
cedat,  exacerbatione  spirandi  difficultatis  subito 
excitatur.  Terminatur  autem  morbus,  aut  in  re- 
solutione, aut  laryngitide  longa,  aut  denique  in 
morte,  vel  per  strangulationem  vel  (quod  saepius 
occurrit)  per  virium  consumptionem  cerebroque 
effusionem  ; durat  interdum  horis  viginti,  ple- 
rumque vero  triduo  quatriduove. 

Post  mortem  vero  membrana  mucosa  laryngis 
obscure  rubra,  crassa,  pulposaque,  reperitur,  saepe- 
que pus  in  sacculis  laryngis  colligitur.  Interdum 

quidem,  quamvis  rarissime,  lympha  coagulabilis  a 
parte  interiore  laryngis  effunditur,  cujus  rei  opti- 
mum exemplum  in  almae  nostrae  Academiae  Mu- 
saeo extat ; et  interdum  in  subjacente  tela  cellu- 
losa collectio  aquae  est,  quae  forma  morbi,  a Doc- 
tore  Porter  Laryngitis  cedematosa  vocata,  om- 
nium longe  periculosissima  est. 

In  hujus  morbi  curatione,  praecipua  remedia 
communia  sunt  sanguinis  missio,  vesicatoria,  et 
medicamenta  evacuantia  atque  antispasmodica. 
Ex  his  sanguis  primum  copiose  a brachio  ampla 
plaga  detrahi  debet ; deinde  ad  guttur  hirudines 

admoveri ; fortasseque  postea  aut  eidem  gutturi 

% 

aut  pectori,  amplum  vesicatorium  commode  adhi- 
beatur. Quam  primum  sequuntur  remedia  pur- 
gantia atque  nauseantia,  quorum  salina  et  ex  au- 
timonio  confecta  optima  esse  videntur;  eademque, 
siqua  devorandi  difficultas  est,  clysteris  modo  dari 
possunt.  Contra  spasmos  maxime  valet  opium. 
Dicitur  oxygenii  inhalationem  in  uno  exemplo 
plurimum  profuisse,  sed  propter  stimulantes  ejus 
proprietates  crederem  hoc  plerumque  perniciosum 
fore. 

Saepissime  tamen  omnia  supra  dicta  remedia 
in  hoc  morbo  inutilia  sunt,  solumque  praesidium 


DE  LARYNGITIDE  ACUTA. 


5 


bronchotomia  est ; quae,  ut  fiat,  suadet  Doctor 
Baillie  ; postque  eum  alii  multi,  qui  eandem 
majore  minoreve  commodo  experti  sunt.  Et  qui- 
dem, cum  consideramus  praecipuum  atque  pericu- 
losissimum signum  spirandi  difficultatem  esse  ex 
constricta  larynge,  dubitari  non  potest,  quin  hoc 
simplicissimus  maximeque  evidens  modus  sit  mor- 
bum levandi,  atque  ita  metum  strangulationis 
congestionisque  in  pulmone  tollendi.  Quinetiam 
iste  perpetuus  ascensus  atque  descensus  laryngis* 
quos  jam  diximus  accessiones  difficultatis  spirandi 
comitari,  quique  inflammationem  vehementer  ex- 
asperant, e toto  desinunt ; post  bronchotomiam 
quoque  aer  omnis,  expiratus  aeque  ac  inspiratus, 
per  plagam  transit,  itaque  tritus  stimulusque  ejus 
a superficie  membranae  mucosae  removetur.  Haec 
ideo  non  solum  periculum  strangulationis  aufert, 
sed  etiam  plurimum  confert  ad  ipsam  inflamma- 
tionem discutiendum. 

Si  quaeritur  quo  tempore  morbi  ad  hoc  praesi- 
dium confugiendum  sit,  licet  fortasse  dicere,  id 
protinus  adhibendum  esse,  si  post  sanguinis  mis- 
sionem, reliquaque  jam  proposita  remedia,  mo- 
lesta signa  aut  ingravescunt,  aut  non  multum  im- 
minuuntur. Secundum  Doctorem  Baillie,  si 

morbus  horis  triginta  non  levetur,  tum  demum 
ad  bronchotomiam  decurrendum  est ; verum  opor- 
tet meminisse  eundem  saepe  longe  intra  id  spa- 
tium hominem  interimere,  seroque  tum  broncho- 
tomiam adhiberi,  cum  jam  pulmo  afficitor.  Si 
igitur  aut  alia  remedia  frustra  usurpata  sunt,  aut 
medicus  non  nisi  in  provecto  morbo  accersitur, 
statim  ad  bronchotomiam  confugere  debebit ; quae 
quidem  saepe  nimis  sero,  nunquam  vero  nimis 
mature,  adhibita  fuisse  videtur.  Posteaquam  sic 
spirandi  difficultas  imminuta  fuerit,  caetera  cura- 
tio minus  acris  esse  poterit,  fortasseque  localia  re- 
media tunc  satis  valebunt  ad  inflammationem  c 
toto  solvendam. 

II.  DE  LARYNGITIDE  LONGA. 

LLec  forma  laryngitidis  multo  frequentior 
quam  acuta  est ; ratioque  impedimenti  magis  va- 
riat. Etenim  posterior  ab  initio  protinus  terri- 
bilis est ; prior  autem  saepe  diu  durat  antequam 
ullam  solicitudinem  movet,  quo  fit  ut  aegri  non 
nisi  post  longum  tempus  ad  medicum  confugeie 
soleant.  Laryngitis  longa  diversas  admodum 

species  induere  potest ; sed  de  morbo  generali 
primum  dicam,  atque  ita,  quicquid  ad  singulas 
ejus  species  pertinet,  sub  capite  diagnosis  atque 
curationis  proponam. 

Laryngitis  longa  ab  aliqua  mutatione  vocis,  si- 
mili ei  quae  in  vulgari  catarrho  oritur,  plerumque 
inchoatur,  cui  accedit  levis  spirandi  difficultas. 
Haec  gradatim  adaugetur  ; sputum  postea  diffi- 
culter excreatur,  idemque  plerumque  viscidum 
atque  tenax  est,  neque  raro,  ut  procedit  morbus, 
pure  commiscetur.  Vox  magis  magisque  muta- 
tur et  imbecillior  redditur,  donec  tandem  homo 
susurrare  solum  potest ; tum  que  demum  respira- 
tio sonora  fit,  eademque  longa  et  laboriosa.  Ve- 
niunt nunc  irregulares  accessiones  difficultatis 
spirandi,  quae  crebriores  et  graviores  fiunt ; ne- 
que dormire  aeger  potest,  nisi  per  breve  tempus, 
dum  hae  quiescunt.  Laryngitis  longa,  ubi  per- 
niciosa est,  eodem  modo  hominem,  quo  acuta,  in- 
terimere potest ; minus  tamen  periculosa  est 
etiam  postquam  accessiones  se  ostendunt,  siqui- 
dem pulmo  gradatim  impedimento  officii  sui  ali- 
qua ex  parte  assuescit.  Quoniam  vero  infirmos 
plerumque  infestat,  opus  est  ut  quamprimum  dis- 

cutiatur,  ne  longa  spirandi  difficultate  vires  con- 
sumantur. 

Id  quod  saepissime,  post  mortem  ex  laryngitide 
longa,  se  ostendit,  est  membranae  mucosae  laryngis 
adaucta  crassitudo ; cui  plerumque  accedit  aliqua 
ulceratio,  sita  maxima  ex  parte  in  sacculis  laryn- 
gis. Narratur  a cl.  Laurence  in  libro  illo 
“ The  Medico-Chirurgical  Transactions,  vol.  iv.” 
certum  exemplum,  in  quo  maxima  pars  membra- 
nae mucosae  carunculis  obducta  est,  idque  ita  glot- 
tidem  intercluderet,  ut  hominem  tandem  stran- 
gularet. Satis  ssepe  quoque  subjacens  textura 
cellulosa  ad  finem  morbi  male  afficitur ; quod  ubi 
occurrit,  quaedam  copia  aquae  in  hoc  loco  vulgo 
reperitur. 

Quod  attinet  ad  diagnosin  ; Laryngitis  longa, 
ubi  inveteravit,  non  facile  cum  ullo  alio  vitio 
confundi  potest ; ut  quae,  vocis  mutatione  vel 
amissione,  spirandi  difficultate  sensim  adaucta, 
tandem  respiratione  sonora  atque  laboriosa,  cum 
crebris  difficultatis  spirandi  accessionibns,  abunde 
distinguatur ; idque  maxime,  cum  homo  plerum- 
que Pomum  Adami  sedem  impedimenti  esse  ma- 
nu indicet.  Eadem  vero  initio  pro  Bronchitide 
sumi  potest : sed  in  posteriore  sensus  plenitudi- 

ilis  in  pectore  est,  neque  plenam  inspirationem 
efficere  licet,  et  saepe  in  una  sola  positura  cubare 
aeger  potest.  Praeterea,  in  bronchitide  ventricu- 
lus atque  intestina  frequenter  male  se  habent ; id 
quod  in  laryngitide  non  occurrere  solet.  Quando 
ulceratio  adest,  dolet  pars  affecta,  ubi  larynx  aut 
comprimitur,  aut  movetur  ; membranaque  muco- 
sa magis  irritabilis  est,  quo  fit  ut  crebriores  spiran- 
di difficultatis  accessiones  nunc  occurrant,  quamvis 
in  intervallis  spiritus  satis  commode  fortasse  du- 
citur. Insuper,  sub  hoc  malo,  ulcera  non  raro 
ad  fauces  aut  linguam  extenduntur ; vox  aspera 
et  ingrata  est,  diciturque  plerumque  pus  exspui ; 
verum  hoc  non  semper  accidit,  et  ubi  ita  fit,  ve- 
risimile est  ulcera  ultra  membranam  mucosam 
jam  tetendisse. 

Curatio  laryngitidis  longae  a Doctore  Porter 
in  tres  partes  deducitur,  ita  ut  prima  eam  com- 
prehendat quae  idonea  est,  ubi  nihil  nisi  raucitas 
aliaque  signa  catarrhi  adsunt  ; secunda  eam, 
quae  adversus  excreandi  spirandique  difficultatem, 
antequam  ullae  propriae  hujus  accessiones  occur- 
rerunt,  adaptatur ; tertia  eam,  quae  contra  has  ip- 
sas accessiones  prodest : hunc  igitur  ordinem  se- 
qui hic  cogito. 

Itaque  adversus  raucitatem  aliaque,  quae  lianc 
comitari  solent,  nihil  plerumque  necessarium  est 
praeter  frigoris  vitationem,  et  fortasse  purgantia 
aliqua  et  sudorifica  medicamenta;  quibus  com- 
mode adjicitur  crebra  inhalatio  vaporis  aquae  ca- 
lidae. 

At  ubi  accessit  jam  excreandi  spirandique  dif- 
ficultas, opus  erit  hirudinibus  gutturi  admotis ; 
post  quas  aut  vesicatorium  aut  unguentum  ex 
tartrate  antimonii  eidem  recte  adhibetur.  Si  ul- 
ceratio adest,  natura  ejus  ex  historia  priore  repe- 
ntur, et  propria  sua  remedia  postulat.  Contra 
membranam  mucosam  crassiorem  factam  dicitui 
a Doctore  Porter  hydrargyrum  plurimum  ad- 
juvare, quinetiam  raro  aut  nunquam  fallei  e , si 
alia  inutilia  sunt  igitur,  et  nihil  usum  ejus  piohi- 
bet,  recte  datur,  et  ita  ut  corpus  manifeste  afficiat. 
Siquse  vero  spirandi  difficultatis  accessiones  jam 
occurrerunt,  idque  ita  ut  somnum  inhibeant,  pri- 
us dicta  remedia  frustra  adhibentur.  Laryngitis 
longa  autem,  veluti  alia  longa  mala,  quo  taidius 
venit,  eo  plerumque  tardius  depellitur ; eadem- 
que,  in  provectiore  ejus  tempore,  frequentibus 
spasmodicis  motibus  laryngis  multum  intenditur. 
Quoniam  autem  symptomata  gravissima  et  im- 

minentia  sunt,  et  ex  respirationis  impedimen- 
to oriuntur,  hoc  imprimis  imminuendum  est ; 
ad  quod  efficiendum  propositum  est  a quibusdam 
tubam  per  laryngem  in  tracheam  demittere. 
Utrum  hoc  unquam  factum  fuerit  in  laryngiti- 
de nescio ; repertum  autem  est  a Desault  tu- 
bam quam  in  gulam  demittere  voluerat,  in  tra- 
cheam descendisse,  eandemque  sine  ullo  incom- 
modo ibi  mansisse ; narraturque  exemplum  a cl. 
Liston  foeminae  (nomine  Oswald)  in  qua  simi- 
lis tuba  in  trachea  quindecim  dies  relicta  est. 
Oportet  tamen  meminisse,  in  his  exemplis,  nul- 
lam inflammationem  affuisse ; atque  etiam  in 
posteriore,  partes  jam  alienis  corporibus  crebra 
demissione  candelarum  assuefactas  esse,  tubam- 
que non  prius  in  trachea  perpetuo  relictam  esse 
quam  saepe,  per  breve  tempus,  ibi  manserat,  irri- 
tatioque, quam  initio  excitavit,  aliqua  ex  parte 
hoc  modo  imminuta  fuerat.  Insuper  in  quodam 
viro  (nomine  Clough),  nunc  in  nosocomio  nos- 
tro sub  cura  ejusdem  clarissimi  chirurgi,  irritatio 
non  mediocris  pari  modo  excitata  est,  quamvis 
hic  quoque  non  inflammatio,  sed  solum  adaucta 
membranae  crassitudo  fuit : quo  magis  verisimile 
est  hoc  remedium  in  inflammata,  et  fortasse  ex- 

ulcerata,  partium  conditione,  e toto  alienum  fo- 
re. Solum  igitur  superesse  videtur  bronchoto- 
mia ; quas  tum  demum  valere  potest,  ut  inquit 
cl.  Laurence,  si  simul  atque  natura  morbi  evi- 
dens est,  adhibetur ; quaeque,  sic  adhibita,  non 
solum  respirationis  impedimentum  tollit,  sed 
etiam  plurimum  confert  ad  inflammationem  dis- 
cutiendam et  ad  ulcera,  siqua  sunt,  sananda. 
Bis  enim  reperit  cl.  Liston  ulcera,  ut  laryngis, 
ita  faucium  atque  linguae,  sub  hoc  solo  remedio 
celeriter  ad  cicatrices  pervenire. 

Interdum  tamen  accidit,  ut,  postquam  apertu- 
ra in  trachea  diu  fuit,  portio  superior  naturalis 
viae  plus  minusve  occludatur ; id  quod  in  foemi- 
na  Oswald  (post  vulnus  pro  suicidio),  viroque 
Clough  (post  tracheotomiam),  nuper  dictis,  eve- 
nit. Hoc  incommodum  curatum  est  primum,  ut 
ego  quidem  credo,  a cl.  Liston  per  candelas,  eo- 
dem modo  quo  strictura  in  urethra ; quamque  sit 
idonea  haec  curatio,  exemplum  foeminae  Oswald 
satis  testatur.  Clough  est  nunc  in  nosocomio 
nostro  sub  eadem  tractatione,  et  effectum  prospe- 
rum fore  satis  verisimile  est. 

III.  DE  (EDEMATE  GLOTTIDIS. 

Hoc  malum  a celeberrimo  viro  Bayle  in  li- 
bro illo  “ Nouveau  Journal  de  Medecine,  Jan- 
vier  1819,”  primum  descriptum  est. 

Incipit  a difficultate  spirandi,  cum  aliquo  do- 
lore, saepeque  constrictionis  sensu  in  larynge,  qui- 
bus accidunt  raucitas  et  tussis.  Haec  difficultas 
sensim  intenditur,  sic  tamen  ut  inspiratio  solum 
perdifficilis  est,  eadem  que  sibilans,  expiratio  au- 
tem satis  facilis ; brevique  subsequuntur  hujus 
difficultatis  notabiles  accessiones,  quae  interdum 
per  quadrantem  horae  durant.  Non  raro  sensus 
est  in  larynge  quasi  aliquid  alienum  ibi  inhaere- 
ret, ad  quod  extrahendum  bronchotomia,  ut  di- 
citur, adhibita  est ; vox  e toto  amittitur ; om- 
niaque  signa  gradatim  ingravescunt,  donec  homo 
aut  subito  strangulatur,  aut  fractis  viribus  lente 
emoritur ; id  quod  ullo  tempore  inter  tres  dies 
atque  unum  mensem  accidere  potest. 

Post  mortem,  glottidis  orae  tumidae,  crassae, 
candidaeque  deprehenduntur,  membranaque  mol- 
lis atque  laxa,  ex  subjacente  humore  ; quo  ita 
impletur  ut  quasi  valvulam  faciat,  quae  per  inspi- 

rationem  clauditur,  per  expirationem  autem  ada- 
peritur. Idem  humor  quoque  saepe  epiglottidem, 
sacculos,  aliasque  partes  laryngis,  pari  modo  dis- 
tendit ; et,  si  id  oedema  ex  laryngitide  longa 
factum  est,  omnes  eaedem  mutationes,  quae  sub 
posteriore  ostendere  se  solent,  cum  jam  dictis  mu- 
tationibus saepe  conjunguntur. 

(Edema  glottidis  a laryngitide  acuta  ideo  prae- 
cipue differt,  quod  prius  sine  ulla  causa  excitante 
evidente,  posterior  omnino  ex  frigore,  accidit ; 
quodque  in  priore  nulla  signa  febrilia  adsunt,  in 
posteriore  semper  valde  notabilia  sunt.  (Edema 
plerumque  diutius  durat,  et,  si  digitus  per  lin- 
guam deorsum  transmittitur,  evidens  tumor  se 
offert.  Idem  vero  a laryngitide  longa  sic  inter 
caetera  discernitur ; si  celeriter  venit,  protinusque 
hominis  solicitudinem  excitat,  et  si  expiratio  om- 
nino facillima  est,  etsi  inspiratio  difficillima.  CE- 
dema  post  febres  in  convalescentibus  saepissime 
occurrit,  et  post  breve  tempus  potestatem  doimi- 
endi  e toto  praecidit.  (Edema  glottidis  nonnun- 
quam  cum  laryngitide  acuta  occurrit,  et  gravis- 
simum ejus  genus  format;  idemque  in  longam 
ad  finem  ejus  saepissime  supervenit.  Hinc  diag- 

nosis  saepe  difficilis  est ; quae  tamen  non  multum 
interest,  siquidem  curatio  eadem  est. 

Secundum  Bayle  hoc  malum,  cujus  septen- 
decim exempla,  omniaque  praeter  unum  mortifera, 
narrat,  optime  curatur  primum  sanguinis  missio- 
ne, vesicatoriisque,  et  iis  similibus ; quse  si  non 
respondent,  ad  bronchotomiam  decurrendum  est. 
Credo  tamen  hoc  praesidium  non  ad  finem,  sed 
initio  morbi  potius  adhibendum  esse;  satis  enim 
constat  ex  praedictis  exemplis  quantillum  alia  re- 
media per  se  adjuvassent ; posteaque  fortasse  ve- 
sicatoria  recte  admoveri  possent.  Non  absimile 
est  quoque  fore  ut  in  oedemate  glottidis,  id  reme- 
dium, quod  a Desault  in  laryngitide  proposi- 
tum est,  satis  commode  adhibeatur,  idemque  ab- 
sorptionem fluidi  promoveat. 


IV.  DE  BRONCHOTOMIA. 

Bronchotomia  aut  per  membranam  crico- 
thyroideam, aut  per  tracheam,  protinus  infra  car- 
tilaginem cricoideam,  plerumque  efficitur ; voca- 
turque,  in  priore  exemplo,  Laryngotomia,  in  pos- 
teriore, Tracheotomia.  Pro  priore  modo,  solum 

dici  potest  quod  facilius  efficitur,  minorque  san- 
guinis profluvii  metus  est ; sed  multa  incommo- 
da habet,  a quibus  posterior  modus  liber  est.  Et- 
enim primum  membrana  laryngis,  etiam  in  sani- 
tate, multo  magis  irritabilis,  quam  tracheae,  est, 
ita  ut  in  uno  exemplo,  a cl.  Laurence  narrato, 
tuba  in  membrana  cricothyroidea  relinqui  non 
potuerit ; neque  raro  morbus,  ad  quem  levandum 
id  remedium  adhibetur,  ad  hanc  ipsam  membra- 
nam extenditur.  In  musaeo  Academiae  nostra 
exemplum  laryngis  est,  in  qua  laryngotomia  frus- 
tra facta  fuerat,  atque  post  mortem  repertum  est 
totam  laryngem  lympha  coagulabili  occlusam  es- 
se. His  e multis  aliis  adductis  non  dubitarem 
trocheatomiam  laryngotomia  praponere;  neque 
quidem,  si  pracepta  cl.  Allan  Burns  sequi  vo- 
lumus, prior  modus  ullam  aut  difficultatem  aut 
periculum  habere  videtur.  Suadet  autem  Burns 
ut  cutis  solum  atque  fascia  cultro  secentur,  mus- 
culi autem  manubrio  ejus  disjungantur,  et  simul 
atque  ad  tracheam  ventum  fuerit,  omnia  vasa 
sanguifera,  si  ulla  videntur,  pariter  atque  isth- 
mus glandulae  thyroideae  digiti  ungue  semovean- 
tur. Culter  tunc  in  tracheam,  cum  mucrone  suo 
sursum  spectante,  detrudendus  est,  annulique 

cartilaginosi  ita  praeciduntur.  Id  quod  melius 
est,  quam  interpositam  membranam  transverse 
dividere,  siquidem  tuba,  protinus  immittenda, 
melius  in  loco  suo  tenetur,  vulnusque  postea  ci- 
tius sanatur ; praeterea  partes  vicinae  minus  peri- 
clitantur, plaga  sursum  facta  quam  transverse. 

t 

Statim  post  plagam  factam  inserenda  tuba  est, 
firmiterque  tenenda,  ne  motibus  ejus  molestam 
tussim  moveat,  et,  ubi  jam  irritatio  aliqua  ex 
parte  desiit,  retinenda  in  loco  suo  est,  vinculis 
post  cervicem  deligatis.  Quoties  tuba  muco  oc- 
cluditur, detergenda  est  pluma,  demissa  ; imum- 
que praecipuum  commodum  tubae  est,  quod  per- 
mittit aperturae  purgationem  sine  ulla  etiam  mi- 
nima tracheae  irritatione.  Quod  ad  formam  tubae, 
esse  debet  infundibuliformis,  quo  melius  in  tra- 
chea aperturam  impleat ; curvataque  ita,  ut  pars 
ejus  intra  tracheam  huic  parallela  sit,  quo  liberius 
aer  et  sputum  in  eam  transeat.  Eademque  quo- 
que ampla  esse  initio  debet,  siquidem  copia  muci 
primum  multum  adaugetur,  semperque,  ubi  mul- 
tum sputi  excreatur,  ampla  tuba  idonea  est,  velu- 
ti  ostendit  exemplum  mox  proponendum,  in  quo 
homo  per  tenuem  tubam  sputum  ejicere  omnino 
non  potuit.  E contrario,  ubi  parum  sputi  est, 

tenuis  tuba  melius  respondet,  quoniam,  ut  satis 
aeris  in  pulmonem  admittit,  ita  permittit,  ut  ex- 
piratus  aer  majore  impetu  cum  eodem  liominis 
conatu  emittatur. 

Inter  argumenta,  contra  broncliotomiam  allata, 
dictum  est,  sputi  effusionem  per  aperturam,  arte 
factam,  difficillimam  esse ; in  quod  insistens  Doc- 
tor  Gulielmus  Cullen,  nuper  mortuus,  in  li- 
bro illo  “ Edinburgh  Medical  and  Surgical  Jour- 
nal, No.  94.,”  postquam  exemplum  fceminse,  quae 
se  jugularat,  narravit,  haec  verba  subjicit : “ The 
operation  of  bronchotomy  is  not  in  itself  unat- 
tended  with  danger ; and  even  slight  wounds  of 
the  trachea  may  be  fatal,  from  their  effect  in  sup- 
pressing  the  excretion  of  the  mucus  of  the  air- 
passages.  The  case  which  I have  related  is  a 
good  illustration  of  the  manner  in  which  a slight 
wound  of  the  trachea  may  be  fatal.  The  patient, 
a woman  in  the  vigour  of  life,  most  carefully 
watched  and  attended  to,  died  in  consequence  ot 
a slight  wound  of  the  cricothyroid  membrane,  be- 
cause  the  inflammation  extended  down  tlie  wmd- 
pipe  into  the  bronchi,  and  was  attended  with  se- 
cretion  which  could  not  be  expectorated,  on  ac- 
count  of  the  wound  below  the  glottis.”  Verum, 

ut  mihi  quidem  videtur,  nihil  contra  bronchoto- 
miam  ex  hoc  exemplo  colligi  potest,  partim  ex 
conditione  animi  in  hac  fcemina,  partim  ex  in- 
flammationis extensione,  quse,  ut  verisimile  est,  ex 
frigore  aliave  simili  causa  effecta  fuerat.  Plaga 
quoque  lacera  fuit;  ut  Doctor  Cullen  dicit, 
“ The  instrument,  however,  was  very  blunt in 
hoc  modo  inflammatio  circa  aperturam  vehemen- 
tior  fuit.  Etenim,  quod  ad  difficilem  sputi  ex- 
cretionem  attinet,  hoc  tum  demum  occurrit,  vel 
ubi  apertura  in  trachea  vehementer  ampla  et 
transversa  est,  vel  ubi  nullum  super  hanc  impedi- 
mentum existit ; quod  posterius  in  hoc  exemplo 
accidisse  videtur.  Sed  non  in  bronchotomia  plaga 
vehementer  ampla  aut  transversa  est,  neque  in  iis 
exemplis  necessaria,  ubi  nullum  impedimentum 
supra  plagam  existit.  Si  plaga  ampla  et  trans- 
versa est,  aspera  arteria  in  duas  partes  dividitur, 
quod  necessario  continuam  ejus  actionem  impe- 
diret. Deinde,  ubi  naturale  iter  aeris  per  laryn- 
gem impeditur,  columna  aeris  ex  pulmone  ex- 
pulsi, cum  omni  muco  quem  secum  vehit,  tota 
in  aperturam  artificialem  dirigitur,  efficitque  ex- 
cretionem  vix  minus  perfectam  quam  in  naturali 
partium  conditione.  Dicitur  quidem  a Doctore 

Cullen,  plenam  validamque  tussim,  talem,  qualis 
necessaria  est  ad  exiguos  bronchos  bene  detergen- 
dos, semper  postulare  ut  musculi  glottidis,  per 
breve  tempus,  musculis  expirationis  se  objiciant ; 
sed  quam  facile  homo  hoc  impedimentum  imi- 
tari potest,  claudendo  aliquantisper  tubam  digito 
suo.  Hoc  vero  nihil  valere  potest  quamdiu  libera 
via  per  superiores  partes  laryngis  est ; siquidem 
pars  solum  aeris,  ubi  valide  expellitur,  per  tu- 
bam nunc  transit,  neque  secum  mucum  affert, 
qui  igitur  in  trachea  collectus  hominem  necessa- 
rio multum  fatigat,  neque  raro  fortasse  strangu- 
lat. Hoc,  quam  verum  sit,  ostendit  ipse  Doctor 
Cullen,  ubi  dicit : “ Expectoration  was  brought 
up  with  great  difficulty.  It  was  expelled  through 
the  wound,  not  by  coughing,  strictly  so  called,  but 
by  expiration  merely,  and  that  with  so  little  loree, 
that  it  had  to  be  pulled  out  of  the  wound  by  the 
fingers  of  the  patient  or  nurse.”  Beneque  com- 
probatur exemplo  proxime  citando ; in  quo  quam- 
diu impedimentum  laryngis  magnum  fuit,  excre- 
tio  muci  per  tubam  satis  facile  effecta  est ; sed 
quo  minus  illud  factum  est,  eo  difficilior  haec 
reddita  est.  Fcemina  illa  quoque,  atque  etiam 
vir,  quorum  exempla  prius  retuli,  satis  facile  per 

tubam  mucum  excernere  potuerunt,  cum  supe- 
rior pars  laryngis  in  priore  e toto  pene,  in  pos- 
teriore partim,  occlusa  est ; diciturque  a cl.  Lis- 
ton,  se  in  nullo  exemplo  excretionem  muci  mul- 
tum impeditam  reperisse.  Ex  his  rebus  igitur 
judico,  bronchotomiam  semper  tuto  fieri  posse, 
quoties  laryngis  impedimentum  existit.  At  vero 
interdum  opus  est  hoc  praesidio  in  Laryngitide 
acuta,  ad  levandas  subitas  accessiones  spirandi  dif- 
ficultatis, ubi  per  intervalla  spiritus  satis  commode 
ducitur.  Bene  est  quod  in  his  exemplis,  secretio 
muci  raro  copiosa  est ; et  si  quando  hoc  accideret, 
omne  periculum  ex  difficili  excretione,  averti  pos- 
set, utendo  tuba  recta,  et  ita  longa,  ut  in  tra- 
cheam transiret,  et  relinquendo  in  ea  suber,  ita 
ut  per  naturale  iter  homo  perpetuo  spiraret  atque 
mucum  excerneret  (ut  in  exemplo  proxime  di- 
cendo factum  est),  nisi  tum  cum  accessionibus  su- 
pradictis  urgeretur. 

Dici  quidem  potest  contra  bronchotomiam, 
quod  raro  admodum  respondisse  videtur : verum 
hoc  evenit,  partim  quia  nimis  sero  plerumque  ad- 
hibetur ; et  partim  quia  principia  in  quae  niti  hic 
debent  medici  parum  bene,  ut  ego  quidem  arbi- 
tror, intelliguntur.  Hoc  ut  videamus,  solum  opus 

est  ut  pleraque  narrata  exempla  bronchotomiae 
diligenter  legamus,  atque,  inter  caetera,  id  quod 
a Doctore  Cheyne  narratur ; qui  confitetur  ho- 
minem jam  moribundum  fuisse  antequam  adhi- 
bita est,  quique  suadet  ut,  ubi  bronchotomia  fa- 
cienda est,  utamur  instrumento  trocar  dicto  at- 
que canula,  quorum  posterius  in  apertura  relin- 
quatur, ita  ut  per  hanc  aeger  perpetuo  spiret,  mu- 
cumque excernat ; id  quod  malum  necessario  mul- 
tum adaugeret.  Ex  omnibus  chirurgis  quorum 
opera  unquam  legi,  cl.  Liston  hujus  praesidii  na- 
turam atque  commoda  optime  intelligere  mihi  vi- 
detur ; quaeque  supradicta  unt  ex  comparatione 
praxeos  hujus  juste  celeberrimi  viri  cum  aliorum 
emanarunt.  Hic  autem  septies  adhuc  ad  bron- 
chotomiam  in  his  morbis  confugit,  idque  semper 
eventu  felicissimo. 

Exemplum  ex  iis  cl.  Liston,  ad  bronchoto- 
miae utilitatem  ostendendam  proferam. 

Gulielmus  Patterson,  aetatis  77,  vir  admodum 
Intemperatus,  mense  Augusti  1827,  ulceribus  pa- 
lati mollis  tonsillarumque,  cum  summa  devorandi 
difficultate,  ita  ut  cibus  in  conatu  devorandi  per 
nares  saepe  rediret,  laborabat:  sumpseratque  Hy- 
drargyrum,  aliaque  multa  remedia,  sine  ullo  com- 

modo.  Sarsaparillae  decoctum  sumere  jussus  est, 
idceraque  per  Nitratem  Argenti  subinde  curata 
sunt ; sed  Sarsaparillam,  ut  quae  nimis  sumptu- 
osa fuerit,  cito  intermisit,  admodumque  irregula- 
riter  Nitras  Argenti  adhibitus  est,  siquidem  saepe 
per  dies  quatuordecim  homo  non  accessit.  Ad 
finem  Decembris  ulcera  paululum  imminuta  sunt, 
sed  difficultas  devorandi  eadem  fuit.  Ab  hoc 
tempore  ad  finem  Januarii  non  se  ostendit ; tunc 
vero  posteaquam  frigori  objectus  erat,  ingenti  spi- 
randi devorandique  difficultate,  raucitate,  pene- 
que vocis  amissione,  et  febre,  affectus  est.  In- 
spiratio longa  atque  sonora  fuit,  interdumque  tam 
difficilis  facta  est,  ut  strangulationis  metum  mo- 
veret. Palatum  molle  tonsillasque  tumidae  ru- 
braeque  fuerunt ; idemque  tumor  cartilaginem 
thyroideam  externe  occupavit,  quae  compressa 
quoque  multum  doluit.  Ingravescebant  omnia 
haec  mala,  oravitque  homo,  ut  aliquid  fieret  ad  se 
levandum  ; cumque  proposita  est  bronchotomia, 
protinus  ei  annuit,  eademque  continuo  adhibita 
est.  Simul  atque  trachea  perforata  est  (id  quod 
non  sine  aliqua  difficultate  propter  cartilaginum 
levi  ossificatione,  effectum  fuit),  ampla  tuba  in- 
jecta est,  neque  ullam,  etiam  minimam,  irritatio- 

nem  movit ; perque  hanc  aeger  facile  spiravit  spu- 
tum que  ejecit.  Tuba  subinde  pluma  purgata 
est ; et  secundo  die  abducta,  lota,  atque  reposita 
est,  sine  ullo  incommodo.  Tertio  die  claie  loqui 
potuit  homo,  ubi  digitum  tubae  imposuit,  non- 
dum vero  per  laryngem  spirare",  sed  cii citer  me- 
dium Februarium,  haec  quoque  facultas  rediit,  po- 
tuitque  nunc  tubam  omnino  omittere,  nisi  i edi- 
tum malorum  suorum  timuerat.  Quamdiu  au- 
tem tubam  desideravit,  ampla  solum  usus  est,  ne- 
que enim  per  tenuem  ullo  modo  excerneie  mu- 
cum, qui  valde  copiosus  ex  initio  fuit,  potuit. 
Gradatim  vero,  prout  impedimentum  laryngis  sub- 
latum est,  difficultas  mucum  per  tubam  excer- 
nendi major  facta  est ; atque  ita  ubi,  forte  circiter 
finem  Februarii,  catarrho  ex  frigore  aeger  labora- 
bat, perpetuo  cursu  muci  sursum  atque  deorsum 
per  tracheam  multum  vexatus  est,  verisimelique 
est  fore  ut  pene  strangularetur,  nisi  tubam  his 
temporibus  digito  clausisset.  Tandem  vero  tu- 
bam in  perpetuum  subduxit,  vulnusque  post  tres 
vel  quatuor  dies  per  se  sanatum  fuit ; posteaquc 
spiravit  et  mucum  excrevit  satis  commode  per  na- 
turale iter.  Ubi  fauces  inspectae  sunt,  omnia  ulce- 
ra sua  sponte  sanata  fuisse,  nullamque  devorandi 

difficultatem  mansisse,  inventum  est.  Sola  medi- 
camenta quae  ab  initio  laryngitidis  adhibita  sunt, 
fuerunt  quaedam  laxantia,  ad  alvum  laxam  te- 
nendam. 

Hoc  exemplum  optime  ostendit  quantum  in 
his  affectionibus  matura  bronchotomia  valeat, 
quantillumque  opus  sit  aliis  remediis,  ubi  ad  hoc 
mature  decurritur;  morbus  enim,  in  hoc  exem- 
plo, protinus  a facta  bronchotomia  recedere  coepit, 
id  quod  ostenditur  vocis  recuperatione  tertio  die, 
gradatimque  per  se  discussus  est.  Ostendit  quo- 
que quantum  intersit,  quae  sit  tubae  magnitudo, 
quantamque  curam  ea  exempla  postulant,  in  qui- 
bus impedimentum  parvum  est.  In  omnibus 
certe  necessarium  est  ut,  per  totum  curationis 
progressum,  homo  summa  diligentia  servetur,  ne 
quid  felicem  eventum  impediat. 

Aliud  exemplum  quoque  nuper  contigit  in  praxi 
cl.  Liston,  in  quo  bronchotomia  commode  adhibi- 
ta fuit.  In  hoc  morbus,  ut  verisimile  est,  phthisis 
laryngea  fuit,  siquidem  paucis  diebus  post  opera- 
tionem portio  ossis  inter  tussiendum  ejecta  fuit ; 
quae,  ut  opinantur  Doctor  Monro  et  cl.  Liston 
ipse  aliique  pathologi,  pars  fuit  cartilaginis  thy- 
roideae in  os  conversae.  In  hoc  exemplo  respira- 

tio  difficillima  fuit,  omniaque  symptomata  gra- 
vissima, sed  simul  atque  tracheatomia  adhibita 
fuit,  haec  omnia  desierunt,  foeminaque  nunc  gra- 
datim  ad  sanitatem  progreditur. 

Ex  multis  exemplis,  igitur,  in  quibus  tracheo- 
tomia  a cl.  Liston  adhibita  fuit,  satis  perspicu- 
um est,  hanc  operationem  mortem  proximam  aver- 
tere, difficultatemque  respirandi  ita  removere  pos- 
se, ut  vires  per  ejus  laborem  non  consumantur. 
Satis  constat  quoque  quantum  valeat  in  curandis 
his  morbis ; nam  in  quibusdam  exemplis  inflam- 
matio resoluta,  et  in  aliis  ulcera  etiam  palati  mol- 
lis et  linguae  sine  ullo  alio  remedio  ita  sanata  fue- 
runt. 


FINIS. 


